“เทคโนเมดิคัล”คาดเปิดจองหุ้น IPO และเข้าเทรดไม่เกินปลายเดือน ส.ค.นี้
"เทคโนเมดิคัล"คาดเปิดจองหุ้น IPO และเข้าเทรดไม่เกินปลายเดือน ส.ค.นี้
10 ส.ค. 2559

บริษัท เทคโนเมดิคัล จำกัด (มหาชน) หรือ TM เปิดเผยว่าบริษัทคาดว่าจะเปิดให้จองซื้อหุ้นสามัญเพิ่มทุนต่อประชาชนเป็นครั้งแรก (IPO) จำนวน 80,000,000 หุ้น มูลค่าที่ตราไว้หุ้นละ 0.50 บาท และเข้าจดทะเบียนในตลาดหลักทรัพย์ เอ็ม เอ ไอ ภายในสิ้นเดือน ส.ค.59 หลังจากเสร็จสิ้นการนำเสนอข้อมูลให้กับนักลงทุนทั่วประเทศ (โรดโชว์) ใน 11 จังหวัด ซึ่งมาปิดท้ายที่ตลาดหลักทรัพย์แห่งประเทศไทย (ตลท.) วันนี้ โดยมีบริษัท แอสเซท โปร แมเนจเม้นท์ จำกัด (APM) เป็นที่ปรึกษาทางการเงิน
บริษัทมีวัตถุประสงค์ในการระดมทุนครั้งนี้เพื่อจะนำเงินไปใช้ในการขยายธุรกิจ และการก่อสร้างอาคารสำนักงานแห่งใหม่และโชว์รูมสินค้า เพื่อรองรับความต้องการอุปกรณ์และเครื่องมือแพทย์ที่ขยายตัวเพิ่มมากขึ้นและรองรับการขยายตัวทางธุรกิจของบริษัทในอนาคต